Umsengi angayonakalisa imibele yemazi yenkomo Imazi asokuze ihlise ubisi xa ixheshwa , ileqwa ibotshelelwa Mayingabikho ingxolo ngexesha lokusenga Ukusenga phantsi kweemeko ezimdaka kungayenza I Mastitis Ukusenga ngokucotha okukhulu kungayenza iMastitis Senga ubisi luphele emibeleni yenkomo ngaphandle kokuba inkomo inethole elenyisayo Ukusenga ngamaxesha ohluka hlukeneyo kusenokwenza ukuba imveliso yobisi yehle Ukuba imazi isengwa phantsi kweemeko ezizolileyo, iphathwa kakuhle ngexesha lokusenga kwaye umsengi uyakhawuleza esenga kakuhle, inkomo iyakuvelisa ubisi oluninzi. Ngaphezu koko into yokuwahlikihla amabele enkomo nokuwahlamba iyayenza ukuba inkomo ikhawuleze ukwehlisa. Khumbula ukuba uhlambe izandla emva kokuphulula imibele phambi okuba usenge. Inkomo ephethwe ngokuzolileyo ayinasidingo sokubotshwa amanqina. Ubisi kufuneka licudiswe ukuphuma embeleni, ungatsalwa umbele. Ukuba umsengi usenga kakuhle, ayikho imfuneko yokusebenzisa izinto eziqatywa embeleni. Umsengi kufuneka kwakhona ayiqwalasele inkangeleko yemazi yenkomo. Ukuba amathanga wemazi agcwele uthuli, ubulongwe okanye udaka, kufuneka isulwe okanye kusetyenzizwe into yokukhuhla. Uboya obude kulendawo inemibele kufuneka buchetywe. Kwaphinda kufuneka ibele lihlanjwe lisulwe ngelaphu elicocekileyo.